Soltanbud dağı (Şahbuz)
Soltanbud dağı — Naxçıvan Muxtar Respublikasının Şahbuz və Culfa гayonlarının sərhədində dağ (hünd. 2277,2 m). Zəngəzur silsiləsinin suayırıcısındakı Aracı yüksəkliyindən (3071,6 m) cənub-qərbə ayrılan Dibəkli qolunun suayırıcısında zirvə. Əlincəçayın yuxarı axınındakı sağ Dəmirlisuçay qolunun mənbə hissəsində, Milax kəndindən 5,5 km şimal - şimal-şərqdədir. Orta Eosenin Lütet mərtəbəsinin orta hissəsinə aid Biləv lay dəstəsinin vulkanogen-çökmə süxurlarından təşkil olunmuş konusvari yüksəklikdir. Tektonik cəhətdən Ordubad qarılma zonasının Şahbuz seqmentinin cənub-şərq qurtaracağında müşahidə edilən Boyəhməd-Dəvəboynu antiklinalının şimal-şərq qanadında yerləşir. Yamaclarından şimal-şərq və şimal-qərb istiqamətli fay-yerdəyişmə qırılmaları keçir.